湖南喺中國長江中下游嘅南岸,家下係中華人民共和國一省,叫湖南省,簡稱湘,省城喺長沙。湖南省嘅漢語方言真係好多樣,最主要嘅係湘語,重有贛語、湘南土話、西南官話、客家話同瓦鄉話等。湖南省嘅少數民族佔總人口嘅10%。
湖南因為喺洞庭湖南便,所以叫湖南,同北便另一省湖北相對。因為全境畀湘江貫穿,所以簡稱湘。以家下行政區來講,湖南以北係湖北,以東係江西,以東南係廣東,以西南係廣西,以西係貴州。
湖南覆原有21萬平方千米,人口6768萬1千人。